Abbott en Harmer maak amok in Engeland | Maroela Media
Kyle Abbott het drie Yorkshire-kolwers terug na die kleedkamer gestuur. Foto: Twitter.
Die County-kampioenskapreeks in Engeland is skaars weer hervat of Kyle Abbott baljaar reeds tussen die paaltjies.
Die 34-jarige snelbouler het in Southampton die eerste drie paaltjies vir Hampshire geneem om met 'n eerstebeurt-boulontleding van 3/47 in 20 boulbeurte teen Yorkshire te spog.
Ja, hulle mag dalk aan die verkeerde kant van 30 wees en hulle het dalk destyds Kolpak-kontrakte met Engelse graafskapspanne onderteken, maar sommige kenners meen Abbott en Simon Harmer kan beslis waarde tot die Proteas se toetsspan voeg.
Die kanse is egter skraal dat een van hulle ooit weer vir die span gekies sal word, maar hulle is ongetwyfeld besig om amok in die graafskapreeks te maak.
Abbott het reeds 46 paaltjies teen 'n spoggerige gemiddeld van 21,65 vir Hampshire geneem, terwyl Harmer kort op sy hakke met sy 42 paaltjies teen 25,14 is.
Die swaaibouler het in 11 toetse vir die Proteas 39 paaltjies teen 'n gemiddeld van 22,71 geneem, terwyl hy een van Suid-Afrika se sterre tydens die 2015-Wêreldbeker-kriekettoernooi in Australië en Nieu-Seeland was.
Steyn het sy laaste toets vir die Proteas in 2019 gespeel, maar spelers soos Kagiso Rabada, Lungi Ngidi en Anrich Nortjé sou weer eens dinge vir die 34-jarige Abbott bemoeilik het.
UPDATE | It's a third for @Kyle_Abbott87! ????
He has Kohler-Cadmore (20) caught behind and @YorkshireCCC are 91-3 (49 overs) ????
???? Watch at https://t.co/cNkJ7vdkkn or on the free Hampshire Cricket App ???? pic.twitter.com/FQ9zT60rYU
— Hampshire Cricket (@hantscricket) August 30, 2021
Daarteenoor het Harmer in slegs vyf toetse vir die Proteas gespeel waarin hy 20 paaltjies geneem het. Tog is hy die aanvallendheid vanself en daar skort hoegenaamd niks met sy selfvertroue nie – 'n belangrike karaktereienskap vir 'n draaier.
Die 32-jarige speler draai gereeld die graafskapkolwers dronk en hy is onlangs as een van die gesaghebbende Wisden Cricketers' Almanack se spelers van die jaar aangewys.
Keshav Maharaj – die Proteas se eerstekeusedraaier – se eersterangse gemiddeld is egter min of meer dieselfde as Harmer s'n.
Maharaj het in 139 wedstryde 534 paaltjies teen 'n gemiddeld van 27,39 en 'n treftempo van 54,70 geneem, terwyl Harmer 685 paaltjies in 161 kragmetings teen 'n gemiddeld van 27,00 en 'n treftempo van 56,60 geneem het.
WICKET: Harmer has the first dismissal after Lunch ????
Salter is caught by Lawrence at mid on and goes for 7, with Glamorgan 69-7 after 33.2 overs. pic.twitter.com/nAhRDPaJAy
Dis wonderlik dat hulle iewers 'n spanplekkie kry om te speel en daar waardeer word.
Ek het al gewonder hoekom speel Suid-Afrika, in vergelyking met ander lande, so min toetskrieket? Is dit miskien hoekom ons so swak vaar? En as ons speel dan kies ons nie spelers soos Abbott en Harmer nie.